TER NAGEDAGTENIS AAN HULLE WAT ONS VOORUITGEGAAN HET - Afrikanervolksparty
Gepubliseer op 07 Julie 2014 | Geskryf deur Danie Varkevisser | | | Trefslae: 856
Met die afsterwe van ds. Hennie vd Merwe in Augustus 2013, oom Janie Meyer in Maart 2014 , dr. Botha en mev. Schoeman op 5 Julie 2014, het die Afrikanervolk verlies gely aan opregte en ware Afrikaners wat in woord en daad deel was van die ruggraat van ons volk. Die AVP het met deernis teenoor hulle wat agterbly kennis geneem van die afsterwe van mev. Schoeman, die moeder van mnr. Leon Schoeman, voormalige sekretaris van die AVP asook dr. J P Botha, vader van mev Jeanette Koekemoer, voormalige webmeester van die AVP.
Ons eer hulle nalatenskap, ons dank God vir wat hulle vir hulle gesinne, familie en ons volk beteken het en ons bid God se genesende krag en vertroosting toe aan elkeen se naasbestaandes. Saam met hulle is die AVP bly dat waar hulle nou is, nie vergelyk kan word met die plek waarvandaan hulle vertrek het op pad na hulle ewige tuiste nie en gun ons hulle die rus in Jesus Christus ons Verlosser en Saligmaker. Aan elkeen van u wat agterbly: Die HERE sal julle seën en julle behoed; die HERE sal sy aangesig oor julle laat skyn en julle genadig wees; die HERE sal sy aangesig oor julle verhef en aan julle vrede gee.